જયંત ચૌધરીએ પણ વિધાનસભાને ધ્યાનમાં રાખીને લોકસભાની પેટાચૂંટણી લડી, કેમ કે પશ્ચિમ યુપીમાં આવેલા દસેક જિલ્લામાં તેમણે ભાજપનો વિરોધ કરીને જાટ અને મુસ્લિમ મતોને એક કરવા પડે. સાથેસાથે દલિત અને ઓબીસીના મતો બીએસપી અને એસપીમાં વેડફાઇ ના જાય તે જોવું પડે. કૈરાના, ફતેપુર સિક્રી, મથુરા, અલીગઢ, બાગપેટ, હાથરસ, બીજનૌર, ગાઝિયાબાદ, મેરઠ અને મુઝફ્ફરનગરમાં જાટ અને મુસ્લિમ મતો સાથે બીજા મતો જોડવા પડે. 2013માં મુઝફ્ફરનગરમાં રમખાણો થયા તેના કારણે 2014માં ભાજપ બધી જ બેઠકો જીતી ગયું હતું. 2017ની ચૂંટણીમાં પણ વિપક્ષો અલગ અલગ લડ્યા એટલે આરએલડી તેમાં પણ ધોવાઈ ગયું. તેના કારણે એસપી અને બીએસપીની જેમ આરએલડી માટે પણ અસ્તિત્ત્વનો સવાલ આવીને ઊભો રહ્યો છે.